FI
20.2.2023
Euroopan unionin virallinen lehti
C 63/47
Unionin yleisen tuomioistuimen määräys 15.12.2022 – Leonardo v. Frontex (Asia T-675/20) (1) (Asiakirjoihin tutustumista koskeva oikeus – Asetus (EY) N:o 1049/2001 – Tarjouskilpailumenettely – Ilmavalvontapalvelu – Kauko-ohjattu ilma-alusjärjestelmä – Pääsyn epääminen – Kahden pääasianosaisen vaatimukset siitä, että lausunnon antaminen raukeaa – Tilanne, jossa kannetta ei ole peruutettu – Hyvä oikeudenhoito – Lausunnon antamisen raukeaminen) (2023/C 63/60) Oikeudenkäyntikieli: italia Asianosaiset Kantaja: Leonardo SpA (Rooma, Italia) (edustajat: asianajajat M. Esposito, F. Caccioppoli ja G. Calamo) Vastaaja: Euroopan raja- ja merivartiovirasto (asiamiehet: H. Caniard, T. Knäbe ja W. Szmidt, avustajanaan asianajaja B.
Wägenbaur) Oikeudenkäynnin kohde Kantaja vaatii SEUT 263 artiklaan perustuvalla kanteellaan yleistä tuomioistuinta kumoamaan Euroopan raja- ja merivartioviraston (Frontex) 5.10.2020 tekemän päätöksen, jolla se on hylännyt asiakirjoihin tutustumista koskevan uudistetun hakemuksen, jonka kantaja on tehnyt Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetuksen (EY) N:o 1049/2001 (EYVL 2001, L 145, s.
43) mukaisesti.
Määräysosa 1) Lausunnon antaminen kanteesta raukeaa.
2) Leonardo SpA vastaa omista oikeudenkäyntikuluistaan, ja se velvoitetaan korvaamaan Euroopan raja- ja merivartioviraston (Frontex) oikeudenkäyntikulut.
(1)
EUVL C 19, 18.1.2021.
Unionin yleisen tuomioistuimen määräys 19.12.2022 – XH v. komissio (Asia T-522/21) (1) (Henkilöstö – Virkamiehet – Ylennys – Vuoden 2020 ylennyskierros – Päätös, jolla kieltäydytään muuttamasta kantajan Sysper 2 -tietoja – Päätös olla ylentämättä kantajaa – Kanteen nostamisen määräajat – Liittyminen oikeusjärjestyksen perusteisiin – Alkamisajankohta – Oikeusapuhakemus – Määräaikojen kulumisen keskeytyminen – Määräaikojen laskenta – Viivästyminen – Ylivoimainen este tai force majeure -tilanne – Anteeksi annettava erehdys – Tutkittavaksi ottamisen edellytysten puuttuminen) (2023/C 63/61) Oikeudenkäyntikieli: englanti Asianosaiset Kantaja: XH (edustaja: asianajaja K.
Górny-Salwarowska) Vastaaja: Euroopan komissio (asiamiehet: M. Brauhoff, L. Hohenecker ja L. Vernier) Oikeudenkäynnin kohde Kantaja vaatii SEUT 270 artiklaan perustuvalla kanteellaan yleistä tuomioistuinta ensinnäkin kumoamaan Euroopan komission 24.11.2020 tehdyn päätöksen, jolla on kieltäydytty muuttamasta kantajan Sysper 2 -tietoja ja joka on vahvistettu 16.6.2021 tehdyllä päätöksellä, joka koskee kantajan tekemän valituksen hylkäämistä, toiseksi kumoamaan komission 12.11.2020 tekemän päätöksen, jolla kantajan nimi on jätetty sisällyttämättä vuonna 2020 ylennettyjen virkamiesten luetteloon ja joka on vahvistettu 8.6.2021 tehdyllä päätöksellä, joka koskee kantajan tekemän valituksen hylkäämistä, ja kolmanneksi määräämään kantajan kärsimän vahingon korvaamisesta.